TROONIDE MÄNG
Vasakult ülevalt, vasakult alt.
Paremalt alt, torge paremale.
Kui midagi ära lõhute, võtab seitsminna mul pea maha.
Su õde teadis, et me lahkume täna. Kuidas ta sai unustada?
Ta ei unustanud, ta veedab kõik hommikud oma tantsuõpetajaga.
Tuleb sealt kriimulise ja plekilisena, va koba. - Kuss.
Mine oma tuppa, barrikadeeri uksed ja ära võõrastele lahti tee.
Mis lahti? - Tee, nagu ma ütlesin. Jookse!
Vasakult, paremalt.
Nüüd oled sa surnud.
Sa ütlesid "paremalt", aga lõid vasakult.
Ja sina oled nüüd surnud tüdruk. - Sest sa valetasid. - Suu valetas.
Mu silmad kisendasid tõtt, aga sina ei näinud seda.
Nägin. Ma vaatasin sind, aga...
Kes vaatab, ei pruugi näha, surnud tüdruk.
Tõeline nägemine on mõõgakunsti tuum.
Arya Stark. Tule kaasa, su isa soovib sind näha.
Miks saadab isand Eddard enda meeste asemel Lannisteri omad?
Tea oma kohta, tantsuõpetaja, see pole sinu mure.
Teid mu isa küll ei saadaks.
Ja ma ei pea teiega kaasa tulema, kui ma ei taha. - Võtke ta kinni.
Kas olete mehed või maod, et tulete last ähvardama?
Astu kõrvale, väikemees. - Mina olen Syrio Forel.
Välismaalasest tõbras.
Ja sina peaksid minuga lugupidavamalt rääkima.
Tapke braavoslane ja tooge tüdruk siia.
Laps Arya, meie tantsutund on tänaseks läbi. Lippa isa juurde.
Neetud lollpead.
Mine nüüd, Arya. - Tule minuga kaasa. Põgene.
Braavose esimene mõõk ei põgene.
Mida me Surmajumalale ütleme? - Mitte täna.
Mine.
Mitte täna, mitte täna...
Hoidke minust eemale. Ma räägin isale ära.
Ma räägin kuningannale.
Mis sa arvad, kes mu saatis?
Nõel!
Seal ta on. - Mida sina tahad? - Sind, hundiplika. Tule siia.
Jäta rahule, mu isa tasub sulle. - Mulle tasub kuninganna.
Hoia eemale!
Isand Stark, teil on kindlasti janu.
Varys.
Vannun, et see ei ole mürgitatud. Miks eunuhhe kunagi ei usaldata?
Mitte nii ahnelt, isand. Jätke osa pärastiseks, peitke ära.
Nendes kongides on palju mehi janusse surnud.
Mis mu tütardest sai? - Noorem näikse olevat lossist põgenenud.
Isegi minu linnukesed ei leia teda. - Ja Sansa?
Endiselt Joffreyga kihlatud. Cersei hoiab tal silma peal.
Ülejäänud teie kodakondsed on aga paraku surnud.
Mulle ei meeldi verd näha.
Vaatasite, kuis mu mehi notitakse,
ega võtnud midagi ette. - Ja ma käituksin praegugi nii.
Ma olin relvade ja soomusrüüta, Lannisteri meestest ümber piiratud.
Kas te näete minus kangelast?
Mis veider meeltesegadus sundis teid kuningannale ütlema,
et olete Joffrey sünnisaladuse jälile jõudnud? - Halastus.
Et ta jõuaks oma lapsed päästa. - Lapsed... Ikka kannatavad süütud.
See polnud vein ega metskult, mis Roberti tappis.
Vein uimastas ta meeled, metskult rebis ta tükkideks.
Hoopis teie halastus tappis kuninga.
Mõistate ikka, et olete surnud mees, isand Eddard?
Kuninganna ei saa mind tappa, ta vend on Cati käes vangis.
Kahjuks vale vend.
Ja temagi pääses, teie naine lasi Paharetil sõrmede vahelt lipsata.
Kui see on tõsi, lõigake mul kõri läbi ja lool lõpp.
Mitte täna, mu isand.
Öelge mulle, Varys, keda te tegelikult teenite?
Kuningriiki, mu isand. Keegi peab seda tegema.
See on Othor. Ei mingit kahtlust.
Ja teine on Jafer Flowers, isand. Ilma käeta, mille hunt ära rebis.
Kas Benjenist ja tema meestest on mingit märki?
Ainult need kaks, mu isand. Usun, et nad tapeti tükk aega tagasi.
Hais...
Mis hais? - Haisu ei ole.
Kui nad oleks tükk aega surnud, peaksid nad ju lagunema?
Põletame nad. - Snow räägib tõtt, mu isand, tuli on neile parim.
Nagu metslastele. - Las meister Aemon vaatab nad enne üle.
Sa oled küll argpüks, Tarly, aga sa ei ole rumal.
Viige nad sisse. - Kuulsite?
Ülempealik! Meister Aemon ootab teid oma ruumides.
Kaaren Kuningalinnast. - Lähme!
Too mulle sarvetäis õlut, Snow, ja kalla endale ka üks.
Kuningas on surnud.
Kas mu isast on teateid? - Istu.
Isand Starki süüdistatakse riigireetmises.
Väidetavalt sepitses ta Roberti vendadega vandenõu,
et prints Joffrey troonist ilma jätta.
Loodan, et sa ei kavatse mingeid rumalusi teha.
Sa täidad nüüd siin oma kohust. - Ka mu õed olid Kuningalinnas.
Küllap neid koheldakse leebelt.
Su isa on osutunud hirmsaks riigireeturiks, mu kullake.
Kuningas Roberti laip oli veel soe, kui Eddard hakkas hauduma plaani,
kuidas Joffrey õigusjärgsest troonist ilma jätta.
Ta ei teeks midagi sellist. Ta teab, et ma armastan Joffreyt.
Hiilgus, see peab olema eksitus. Kutsuge mu isa, ta ütleb teile.
Kuningas oli tema sõber.
Kulla Sansa, sa oled küll süütu, aga ometi oled sa reeturi tütar.
Kuidas saan lubada sul oma pojaga abielluda?
Äraandja seemnest sündinud laps pole meie kuningale sobilik kaasa.
Praegu on ta küll armas olend, kuid kes võib teada,
millist reetlikku nõu võib ta 10 a pärast haududa?
Midagi ma ei hau, küll näete, et minust saab talle hea naine.
Samasugune kuninganna nagu teie, ma ei hau midagi.
Tüdruk on süütu, talle tuleb anda võimalus oma ustavust tõestada.
Tuvike, sa pead kirjutama kirja emand Catelynile
ja oma vanimale vennale, kuidas ta nimi ongi? - Robb.
Uudis su isa vahistamisest jõuab kindlasti varsti nendeni,
parem las kuulevad seda sinult.
Kui tahad isa aidata, õhuta oma venda kuninga rahust kinni pidama.
Las ta tuleb Kuningalinna ja vannub Joffreyle truudust.
Kui ma saaksin isa näha ja temaga rääkida...
Ma olen sinus pettunud, laps.
Kuulsid ju, et su isa on reetur. Miks sa tahad reeturiga rääkida?
Tahan vaid teada... Mis temast saab?
Eks see sõltub. - Millest? - Sinu vennast.
Ja sinust.
Reetmine? See on Sansa kirjutatud? - Tema käekiri, kuninganna sõnad.
Sind kutsutakse Kuningalinna uuele kuningale truudust vanduma.
Joffrey paneb mu isa ahelatesse ja loodab, et ma ta perset lakun?
See on kuninglik käsk, isand. Kui te ei lähe... - Lähen.
Tema hiilgus kutsub mind ja ma lähen.
Aga mitte üksi.
Kutsuge läänimehed. - Kas kõik, isand?
Nad kõik on ju tõotanud mu isa kaitsta? - Jah.
Nüüd näeme, mida nende sõnad väärt on.
Kas kardad?
Küllap vist. - Väga hea.
Miks see hea on? - Järelikult pole sa loll.
Sa said selle juba koidu ajal? - See saadeti mulle, mitte sulle.
Näitasin seda sulle lihtsalt viisakusest. - Viisakusest!
Mu abikaasa on vangi võetud ja mu poeg tahab sõda välja kuulutada!
Sõda? Sinu poeg Lannisteride vastu?
Mine ja õpeta talle kannatlikkust.
Ned mädaneb vangikongis ja sina räägid kannatlikkusest?!
Jutt käib su õemehest, kas pere ei tähenda sulle midagi?
Pere on kõige tähtsam. Ma ei riski Robini eluga,
et lasta end kista su abikaasa järjekordsesse sõtta.
Ma tahan süüa. - Kuss, kullake, sa alles sõid.
Kas ma saan õigesti aru, et sa ei kavatse meid toetada?
Aga ma tahan süüa! - Varsti, mu armas.
Sa oled siin alati teretulnud, õde. Aga kui sa palud,
et saadaksin Oru mehed võitlusse... - Seda ma palungi.
Mine pesema, kullake, pärast annan sulle rinda.
Kui sa kardad oma poja pärast... - Muidugi kardan!
Kas sa oled napakas või?
Nad tapsid mu mehe ja lükkasid su poja aknast alla.
Need inimesed on kõigeks valmis. - Sellepärast peamegi nad peatama!
Oru rüütlid ei lahku Orust, nad peavad oma isandat kaitsma.
Jää juba vait.
Siin on igal pool mägilaste hõimud.
Kui ma nagunii suren, siis parem juba lauluga südames.
Võiksin su toidu võtta ja sinu siia jätta.
Mida sa siis teeksid? - Küllap sureksin nälga.
Sa ei usu, et ma teeks seda?
Mida sa tahad, Bronn? Kulda või naisi? Kullatud naisi?
Jää minuga ja saad kõike, aga ainult seni, kuni ma elus olen.
Sellepärast sa ju haarasidki nii vapralt relva, et mu au kaitsta?
Mis siis ikka. Aga ära loodagi, et ma iga kord põlve painutan
ja sind isandaks kutsun, kui sa sital käid.
Ma pole su tallalakkuja ega sõber.
Ehkki ma hindaksin su sõprust, huvitab mind rohkem su tapavõime.
Kui peaks tulema päev, mil tahad mind maha müüa,
siis pea meeles, et ma pakun kõik teised üle.
Mulle meeldib elada.
Tyrion.
Tulge meie lõkke juurde. Võtke kitseliha.
Kui sa oma jumalate ette jõuad, siis ütle neile,
et sind saatis Shagga, Kivivareste Dolfi poeg.
Min olen Tyrion, Tywini poeg, Lannisteride hõimust.
Kuidas sulle meeldiks surra, Tyrion Tywini poeg?
80-aastaselt oma voodis, kõht veini täis ja türa neitsi suus.
Võtke see poolmees kaasa, ta võib lastele tantsida.
Teine tapke maha. - Ei-ei-ei!
Minu koda on rikas ja vägev. Kui lasete meil üle mägede minna,
puistab mu isa teid kullaga üle. - Poolmehe lubadus ei maksa.
Olgu pool meest, aga ma ei pelga oma vaenlastega silmitsi seista.
Mida teevad Kivivaresed? Nad peidavad end kaljude taha
ja värisevad hirmust, kui Oru rüütlid mööda ratsutavad.
Kas te paremaid relvi polegi suutnud varastada?
Lammaste tapmiseks need kõlbavad, kui lambad vastu ei hakka.
Lannisteride sepad situvad ka etemat terast.
Kas tahad meid oma nipsasjakestega ära osta?
See nipsasjake on väärt rohkem kui kogu su hõimu varandus.
Aga kui sa meid aitad, Dolfi poeg Shagga,
ei anna ma sulle mitte nipsasju, vaid selle. - Mille?
Arryni oru. Oru isandad on alati mägihõimude peale sülitanud.
Oru isandad ootavad mu surma.
Aeg on sealmaal, et Org saaks uued isandad.
Haruldane vaatepilt. Mitte lihtsalt värdjas, vaid reeturi värdjas.
Ei, Jon! - Jäta järele!
Veri räägib alati tõtt. Sind puuakse selle eest, sohik.
Ma ju ütlesin, et ära tee rumalusi. Ära oma toast välja tule. Mine!
Mis lahti, Viirastus?
Kas seal on keegi?
Pealik!
Koht.
Kes seal on?
Ülempealik?
Snow? - Pealik.
Ära siit!
Mida nad tegid?
Lambarahvast saavad head orjad.
Khaal Drogo kingib nad orjakaupmeestele,
orjakaupmehed annavad meile kulda.
Ja siidi ja terast.
Ma arvasin, et dothrakid ei pea rahast lugu.
Kulla eest saab laevu rentida.
Laevu, millega seilata Westerosi.
Jorah, tehke sellele lõpp. - Khaleesi? - Sa kuulsid küll.
Mehed valasid khaali eest verd ja võtavad nüüd oma tasu.
Ta on lambatüdruk, khaleesi. Sõdalased osutavad talle au.
Kui tema halin teie kõrvu riivab, toon teile ta keele.
Printsess, teil on õrn süda, aga see on alati nii käinud.
Mul ei ole õrn süda.
Tehke, nagu ma käsin, muidu saab khaal Drogo sellest kuulda.
Mida käsite nendega teha? - Tooge ta minu juurde.
Ja need naised ka.
Te ei saa neid kõiki endale nõuda. - Saan küll ja nõuan.
Minu elu kuu...
Mago ütleb, et sa võtsid talt tema sõjasaagi,
ühe lambaneiu, kes oli tema karata.
Räägi mulle tõtt.
Mu päike-ja-tähed, Mago räägib tõtt.
Nõudsin endale mitmed tüdrukud, et neid kargamisest säästa.
Sõjas on nii kombeks.
Need naised on nüüd orjad ja me teeme nendega, mida tahame.
Mina tahaksin neid kaitsta.
Kui sõjamehed neid karata tahavad, võtku nad endale naisteks.
Kas hobune paaritub lammastega?
Lohe sööb nii hobuseid kui lambaid.
Sa oled välismaalane, mind sa ei käsuta.
Ma olen su khaleesi ja sa pead mulle kuuletuma.
Näete, kui ägedaks ta läheb?
Seda teeb minu poeg tema kõhus, täkk, kes kargab maailma.
Poiss hingab temasse oma tuld.
Ma ei taha sellest rohkem kuulda. Mago, torka oma riist mujale.
Khaal, kes kuuletub võõrastele hooradele, ei ole õige khaal.
Ole paigal.
Mine eest.
Ma ei lase su ihu põletada.
Ma ei osuta sulle sellist au.
Sitikad söövad su silmad peast, ussid roomavad läbi su kopsude.
Vihm langeb su mädanevale nahale,
kuni alles jäävad vaid luud!
Kõigepealt pead sa mu tapma.
Ma olen seda juba teinud.
Mu päike-ja-tähed on haavatud.
Tühine kriimustus, mu elu kuu.
Kus on ravitsejad?
See on vaid kärbse hammustus.
Mina võin Suurt Ratsanikku aidata.
Khaal ei vaja abi orjadelt, kes heidavad lammastega ühte.
Ta kuulub mulle, las ta räägib. - Tänan teid, Hõbedane Emand.
Kes sa oled?
Mu nimi on Mirri Maz Duur, olin selle templi jumalanaine. - Maegi.
Ka mu ema oli jumalanaine. Tema õpetas mulle,
kuidas teha pühasid suitse ja võideid. Minu rahvas usub,
et kõik inimesed on üks kari. Suur Karjus saatis mu maailma...
Liiga palju sõnu. Nõia sõnad mürgitavad kõrvu.
Lammas või lõvi, tema haavad tuleb puhtaks pesta ja kinni õmmelda,
muidu lähevad need mädanema.
Las ta puhastab su haava, mu päike-ja-tähed.
Mul on valus näha sind veritsemas.
30 aastat olen ma meestest laipu teinud, poiss.
Mina olen see mees, keda te vajate eelväge juhtima.
Galbard Glover juhib eelväge. - Enne sulab neetud Müür üles,
kui üks Umber Gloveri kannul lahingusse marsib!
Mina juhin eelväge, või ma võtan oma mehed ja viin nad koju.
Võite seda teha, isand Umber. Ja kui Lannisteridega on ühel pool,
tuleme tagasi põhja, suitsetame teid teie kantsist välja
ja poome üles kui vandemurdja. - Või vandemurdja?!
Ma ei kavatse siin istuda ja kuulata solvanguid poisilt,
kes on alles nii roheline, et kuseb rohtu!
Mu isa õpetas, et kes maaisanda vastu mõõga tõmbab,
on surma ära teeninud.
Aga küllap tahtis Suur-Jon mulle üksnes liha lõigata.
Teie liha...
On kuradima sitke.
Mis on, mis juhtus? - Kõik on korras.
Kuhu sa lähed? - Lõunasse isa järele. - Keset ööd?
Lannisteride nuhke on igal pool, nad ei tohi meie tulekust teada.
Neil on rohkem mehi kui meil. - Tõsi.
Kas ma tohin kaasa tulla? Ma suudan ratsutada, sa ju tead.
Ma ei jääks jalgu... - Talitundrus peab alati üks Stark olema.
Minu tagasitulekuni oled see sina.
Sa ei tohi meie äraolekul lossi seinte vahelt lahkuda, mõistad?
Kuula meister Luwini sõna ja hoolitse oma väikevenna eest.
Saadan sõna iga hetk, kui saan,
aga kui sa minust midagi ei kuule, ära kartma löö.
Kuni mu tagasitulekuni.
Kui kaua sa oled end seal peitnud?
Robb tuleb sind otsima, et hüvasti jätta.
Nüüd on kõik läinud. - Nad tulevad varsti tagasi.
Robb päästab isa vabaks ja nad tulevad koos emaga tagasi.
Ei nad tule.
Palun valvake Robbi ja kõigi teiste Talitundru meeste üle.
Ja Theoni üle vast ka.
Kas sa kuuled neid, poiss? Vanad jumalad vastavad sulle.
Mida sina siin teed? - Nad on ka minu jumalad.
Teisel pool Müüri on nad ainsad jumalad.
Ka orjad tohivad palvetada. - Sa ei ole ori.
Su sõber pani ju noa mu kõrile.
Ma ei kurda, räägin vaid tõtt.
Kuidas saab jumalaid kuulda? - Sina palud ja nad vastavad.
Kuss... Tee kõrvad lahti.
See on kõigest tuul. - Kes saadab tuule, kui mitte jumalad?
Nad näevad sind, poiss. Nad kuulevad su sõnu.
Su vend ei saa neilt abi, seal, kuhu ta läheb.
Vanadel jumalatel pole lõunas võimu, paispuud raiuti seal ammu maha.
Kuidas nad saavad valvata, kui neil pole silmi?
Oled sina vast suur mees!
Kui temas ei voola hiiglase verd, olen mina kuninganna.
Mine otsi oma riided üles, Hodor. Pane riidesse.
Kas Müüri taga on tõesti hiiglasi? - Hiiglasi ja neist hullemaidki.
Püüdsin su vennale rääkida, ta liigub vales suunas.
Kõik need sõdalased peaksid minema põhja, mitte lõunasse.
Külmad tuuled on tõusmas.
Ebalased on neid puudutanud.
Sellepärast nad tulidki tagasi, seepärast on nende silmad sinised.
Ainult tuli saab neid hävitada.
Kust sa seda tead? - Raamatust lugesin.
Ühest väga vanast raamatust meister Aemoni raamatukogus.
Mida see raamat veel kirjutas?
Ebalased magavad tuhandeid aastaid. Ja kui nad ärkavad...
Mis saab siis, kui nad ärkavad?
Loodan, et Müür on piisavalt kõrge.
Suvine lumesadu, mu emand. - Robb tõi põhja endaga kaasa.
Jõeisandad taanduvad, Jaime Lannister on neil kannul.
Ja isand Tywin toob lõunast peale teise Lannisteride väe.
Luurajate andmeil on see Kuningatapja omastki suurem.
Üks või kaks, põhja kuningad on purustanud kordi suuremaid vägesid.
Ema!
Sa näed hea välja.
Emand Catelyn, rasketel aegadel pakute te alati silmarõõmu.
Me ei oodanud teid siin näha. - Ma ei kavatsenudki tulla.
Tahan oma pojaga omavahel rääkida. Te ju ei pane seda pahaks, isandad.
Kuulsite, mis ta ütles. Liigutage end!
Sina ka, Greyjoy, kurt oled või? Ärge muretsege, mu emand,
pistame oma mõõgad Tywin Lannisterile punniauku
ja siis on Punane Kants sunnitud Nedi vabastama.
Sa vana põrguline, Rodrik. - Jon. - Ega sa ometi kuhtuma hakka?
Mäletan päeva, kui sa kisades ja näost punasena ilmale tulid.
Ja nüüd viid sa väed sõtta. - Kedagi teist ju polnud.
Aga need mehed, keda ma siin nägin? - Nemad pole Starkid.
Nad on lahingus karastunud mehed. - Kui sa tahad mu tagasi saata...
Kui ma vaid saaksin.
Tuli kiri.
Sansalt. - Ehk siis kuningannalt.
Arya kohta pole siin sõnagi. - Ei.
Kui palju mehi sul on? - 18 000.
Kui Kuningalinnas Joffrey ees põlvitan...
Sul ei lastaks sealt lahkuda, jääb ära.
Meie parim ja ainus lootus on, et sa suudad neid lahingus lüüa.
Aga kui ma kaotan? - Kas tead, mis juhtus Targaryeni lastega
pärast Hullu Kuninga langemist? - Nad tapeti une pealt.
Tywin Lannisteri käsul. Ja aastad ei ole teda leebemaks muutnud.
Kui sa kaotad, sureb su isa. Ja su õed.
Meie kõik.
See teeb ju asja lihtsamaks. - Küllap vist.
Parem, kui me siit Bronniga kahekesi edasi ratsutame.
Parem Tywini poja Tyrioni, aga mitte minu jaoks.
Kui poolmees meid reedab, lõikab Shagga tal meheau maha...
Ja söödab kitsedele, jajah.
Hea küll siis. Aeg kohtuda mu isaga.
Tyrion. - Onu. Isa.
Kuuldused su surmast olid alusetud. - Vabandan, et pidid pettuma.
Ja kes on su kaaslased?
Shagga Dolfi poeg, Kivivareste pealik.
Timett Timetti poeg, Kõrvetatute hõimu valitseja.
See kaunis neiu on Chella, Mustkõrvade juhi Cheycki tütar.
Ja see on Bronn, kelle isa... - Te ei tunneks teda.
Lubage esitleda - minu isa Tywin Tytose poeg Lannisteride soost,
Casterly Kalju maaisand ja Lääne valdjas.
Kena teist, et mu pärast sõda alustasite.
Sa ei jätnud meile valikut, kaalul oli suguvõsa au.
Su vend ei oleks end iialgi nii taltsalt vangi andnud.
Me oleme Jaimega tõesti erinevad: tema on vapram, mina nägusam.
Su vend on tublisti kuulsust võitnud.
Jaime purustas Kuldhamba all jõeisandad ja piirab nüüd Vetevood,
Catelyn Starki kodumaad. - Ja Starkid, isand Eddard?
On meie pantvang. Vangikeldris kõdunedes pole temast väejuhti.
Kuidas suutis mu armas õde veenda kuningat kallist Nedi vangi heitma?
Robert Baratheon on surnud, Kuningalinna valitseb Joffrey.
Ehk siis minu õde.
Starki poeg kutsus vasallid kokku ja liigub võimsa salgaga lõunasse.
See poiss on kollanokk. Saab lahingust maigu suhu
ja lidub tagasi Talitundrusse, saba jalge vahel.
Võimalik, ehkki südikust tal jagub. Ta meeldiks sulle.
Kui juba sõjajuttudeks läks, andsin sõpradele mõned lubadused.
Ja Lannister ei jää kunagi võlgu. Me vajame 3000 kiivrit ja kilpi,
lisaks mõõku, piike, soomuskraesid, nuiasid...
Ser Addam palus edasi öelda, et põhjalased ületasid Kaela.
Hunt tormab lõvi lõugade vahele. Saagu nii.
Kevan, käsi trummaritel kogunemismärguannet lüüa.
Saatke Jaimele sõna, et astun Robb Starki vastu.
Nagu käsite, mu isand.
Räägitakse, et mägihõimude mehed on kartmatud sõdalased.
Ratsutage minuga ja saate kõik, mida mu poeg lubas,
ja enamgi veel. - Ainult siis, kui poolmees meiega kaasa tuleb.
Kuni me pole lubatud relvi saanud, kuulub väikese lõvi elu meile.
Luurajad saatsid sõna, et isand Tywin liigub põhja.
Peame tabama ta mägismaal, et rüütlitest jagu saada.
Ei, me peame ta ümber piirama ja Jaime piiramisrõnga murdma.
Kui seda teeme, ühinevad jõeisandad meiega.
Igal juhul peame pääsema üle jõe. Ainus ületuskoht on Kaksikud.
Seda silda kontrollib isand Frey, su isa lääniisand.
Kadunuke isand Frey, nagu mu isa teda hüüab.
Kolmjõel ilmus ta välja alles siis, kui lahing oli peetud.
Mõned mehed võtavad oma vannet tõsisemalt kui teised.
Robbil on õigus, meil on seda silda tarvis. - Kuidas siis jääb?
Kas liigume Jaime või isand Tywini vastu?
Vabandust, mu isandad. Püüdsime kinni Lannisteri luuraja.
Ära muretse, poisu, siit telgist ta peaga ei lahku.
Kust te ta leidsite? - Laagripaiga lähedalt võsast.
Paistis, et ta loendab mehi.
Mitmeni sa jõudsid?
20 000 või enamani.
Sa ei pea seda ise tegema. Su isa saaks aru, kui ma...
Mu isa saab halastusest aru, kui selle jaoks on ruumi.
Ja ta saab aru, mis on au. Ja vaprus.
Laske tal minna.
Robb...
Ütle isand Tywinile, et talv tuleb talle järele.
20 000 põhjalast marsib lõunasse, et näha, kas ta tõesti situb kulda.
Jah, mu isand. Tänan, isand.
Segi oled, poiss? Lasta tal minna... - Kutsu mind veelkord poisiks...
Jätka.
Tema hiilguse soov on, et tema truu teener Janos Slynt,
Kuningalinna Vahtkonna pealik... - Ser Aron.
...tõstetakse ülikuseisusesse... - Isand Gyles.
Ta saab iidse Harrenhali lossi, mille õigused lähevad pärast üle
tema poegadele ja pojapoegadele igavesest ajast igavesti.
Tema hiilguse soov on, et reetur Eddard Starki asemel
astub Tywin Lannister, Casterly Kalju maaisand ja Lääne valdjas,
ametisse kuninga Käena.
Lõpuks otsustab nõukogu,
et reetmiste ja segaduste ajal
on kuningas Joffrey elu
ja julgeoleku kaitsmine ülitähtis.
Ser Barristan Selmy.
Teie hiilgus, kuulan teie käsku. - Tõuske, ser Barristan.
Võite kiivri peast võtta.
Olete teeninud kuningriiki kaua ja ustavalt,
kõik mehed ja naised Seitsmes kuningriigis on teile tänu võlgu.
Kuid nüüd on jõudnud kätte aeg raudrüü ja mõõk maha panna,
puhata ja vaadata uhkusega paljudele teenitud aastatele.
Valvkond on vandevennaskond.
Vanne kehtib kogu eluks, vaid surm võib pühast kohusest vabastada.
Kelle surm, teie või kuninga?
Sa lasid mu isal surra. Oled liiga vana, et kedagi kaitsta.
Teie hiilgus... - Nõukogu on otsustanud,
et teie asemel saab Valvkonna ülempealikuks Jaime Lannister.
Äraandja, kes rüvetas oma mõõga kuninga verega,
keda ta oli vandunud kaitsta. - Valige sõnu.
Me oleme teile pikaajalise teenistuse eest tänulikud.
Teile antakse kants merekaldal ja teenrid, kes te eest hoolitsevad.
Koda, kus surra, ja mehed, kes mu matavad.
Ma olen rüütel.
Ja ma suren rüütlina.
Alasti rüütlina, nagu näib.
Praegugi suudaksin ma teist läbi raiuda nagu nuga koogist.
Säh, poiss! Sulata üles ja pane teistele lisaks.
Kui keegi saalis tahab veel mõnes asjas Majesteedi poole pöörduda,
siis kõnelegu ta nüüd või vaikigu sellest edaspidi.
Teie hiilgus... - Tule lähemale, mu emand.
Emand Sansa Starkide soost.
Sansa, kas sa tahad kuningale ja nõukogule midagi öelda? - Jah.
Palun heita armu mu isale, isand Starkile, kes oli kuninga Käsi.
Riigireetmine on mürgine umbrohi, see tuleb välja rookida...
Las ta räägib. Tahan kuulda, mis tal öelda on. - Tänan.
Kas te eitate oma isa kuritööd? - Ei, mu isandad.
Tean, et ta väärib karistust. Palun vaid talle armu anda.
Mu isa kahetseb kindlasti oma tegu, ta oli kuningas Roberti sõber
ja armastas teda, nagu te kõik teate.
Ta ei tahtnud Käeks hakata, kuni kuningas talt seda palus.
Kindlasti valetas talle keegi, kas isand Renly või isand Stannis.
Su isa ütles, et mina pole kuningas. Miks ta seda ütles?
Ta oli raskesti haavatud, meister Pycelle jootis talle moonipiima.
Ta mõistus oli hägune, muidu poleks ta midagi sellist öelnud.
Lapse usk, selline süütu meel...
Öeldakse ju, et lapse suust pead sa tõde kuulma.
Riigireetmine jääb reetmiseks.
Veel midagi? - Kui teie südames on veel veidi armastust minu vastu,
siis osutage mulle seda lahkust, teie hiilgus.
Su armsad sõnad liigutasid mind.
Aga su isa peab üles tunnistama.
Ta peab oma teo üles tunnistama ja tunnustama mind kuningana.
Muidu ei saa ta mingit halastust.
Ta teeb seda.